ভোটার কার্ডে প্রতিবেশীকে ‘মা-বাবা’ বানিয়ে জালিয়াতি!

আলিপুরদুয়ার : প্রতিবেশীকে বাবা ও মা বানিয়ে ভোটার কার্ডে নাম তুলেছে এমনকি পাসফোর্ট ও অন্যান্য নথি তৈরি করেছে। এস আই আর ফর্ম ফিলাপ করতে গিয়ে এই ঘটনা সামনে এল। ভোটার কার্ড ও সরকারি নথি জালিয়াতিকে কেন্দ্র করে তীব্র চাঞ্চল্যের সৃষ্টি হয়েছে।

ঘটনাটি আলিপুরদুয়ার জেলার কালচিনি ব্লকের হ্যামিলটনগঞ্জ নেতাজি পল্লী এলাকায়। এই এলাকার বাসিন্দা অনিমা বিবি তার অভিযোগ প্রতিবেশী হায়দার শেখ তাকে মা বানিয়ে ও তার স্বামী বেল্লাল শেখ কে বাবা বানিয়ে ভোটার কার্ডে নাম তুলেছে এমনকি অন্যান্য নথী তৈরি করেছে। এস আই এর ফর্ম ফিলাপ করতে গিয়ে অনিমা বিবি বিষয়টি জানতে পারে এবং এই বিষয়ে তিনি কালচিনি বিডিও কাছে অভিযোগ করেছে।

আরও পড়ুন: SIR ইস্যুতে মতুয়াগড়ে তৃণমূলের বড় কর্মসূচি, পথে নামছেন মুখ্যমন্ত্রী

অনিমা বিবি জানান “চার বছর আগে আমার স্বামী বেল্লাল শেখ মারা গেছেন। হায়দারের সঙ্গে আমাদের কোনো রক্তের সম্পর্ক নেই। অথচ আমাকে মা এবং আমার প্রয়াত স্বামীকে তার বাবা দেখিয়ে সরকারি নথি তৈরি করেছে। বিষয়টি জানতে পেরে আমি কালচিনি বিডিওর কাছে লিখিত অভিযোগ করেছি।”

অভিযোগ উঠতেই এলাকায় শুরু হয়েছে আলোচনা। তবে হায়দার শেখ পাল্টা দাবি করে বলেন, “বল্লাল শেখ আমার পালিত বাবা অনিমা বিবি আমার পালিত মা এরা আসলে আমার জ্যাঠা মশাই ও জ্যাঠিমা। এখন জ্যাঠামশাই মৃত্যু হয়েছে জ্যাঠিমা আমাকে অস্বীকার করছে।” এই বিষয়ে নেতাজি পল্লী এলাকার পঞ্চায়েত সদস্য উজ্বল শর্মা জানান গতকাল আমরা বিষয়টা জানতে পারি গতকাল অনিমা অভিযোগ করে। প্রশাসন অবশ্যই তদন্ত করে প্রকৃত ঘটনা বের করবে।”